નાક પરના એ મસના કારણે હોય કે પછી ગણપત શેઠની આવડતના કારણે હોય, ગમે તેમ પણ શેઠની હાટડી ધમધોકાર ચાલતી. ઉપરવાળાની દયાથી શેઠને ઘેર ડામર કરતાં થોડા ઉજળેવાન કહી શકાય તેવા રૂડા રૂપાળા ત્રણ દીકરા જાગીને સૂવે ત્યાં સુધી ગડદાપાટું કરતા રહેતા. આ તૂમડાં જે વેલા પર બેઠેલાં એ શેઠાણી સાગના સોટા કરતાં થોડાં જાડાં અને સિસમના લાકડા કરતાં થોડાં ઉજળા વાને હતાં. એમના ચોત્રીસ કિલો વજનના શરીર રૂપી છોડવા પર આવાં ફળ કેવી રીતે આવ્યાં તે રહસ્ય હજુ સુધી વણઉકલ્યું જ રહેલું!